**- הטרדה מינית(คาฟ ลาโอเวด)**

**อย่าทนทำงานอยู่กับนายจ้างที่ล่วงละเมิดทางเพศต่อคุณ !!**

ไม่ว่าใครก็ตามไม่มีใครมีสิทธิ์ที่จะ**ล่วงละเมิด**ทางเพศต่อคุณ ไม่ว่านายจ้างหรือสมาชิกคนใดในครอบครัวของนายจ้าง นายจ้างคนใดบังคับขู่เข็นให้คุณมีเพศสัมพันธ์ เป็นการกระทำผิดกฏหมายอาญาร้ายแรง ใบอนุญาตจ้างงานคนต่างชาติของนายจ้างอาจจะถูกเพิกถอน

**คุณไม่จำเป็นต้องทนทำงานอยู่กับนายจ้างที่มีพฤติกรรมคุกคามทางเพศต่อคุณ !!**

**ถึงแม้คุณจะยอมมีเพศสัมพันธ์หรือยอมให้นายจ้างลวนลามแต่เนื่องมาจากถูกข่มขู่ที่จะไล่ออกจากงาน หรือถูกขู่ที่จะส่งกลับบ้าน หรือถูกข่มขู่ที่จะยกเลิกวีซ่าทำงาน หรือถูกกดดันในทุกวิถีทางจากนายจ้างให้คุณอยู่ในภาวะที่หลีกเหลี่ยงไม่ได้ สภาพจำยอมเช่นนี้ในทาง กฏหมายไม่ถือว่าคุณยินยอมพร้อมใจ ยังถือว่าการกระทำดังกล่าวของนายจ้างเป็นการทำที่ผิดกฏหมายอาญาร้ายแรง** - - - - - - - - -- - - -- - -- - -- - - - - - - - - - -

มีนายจ้างหลายคนฉวยโอกาสและใช้อำนาจของการเป็นนายจ้างคุกคามทางเพศทั้งทางตรงและทางอ้อมต่อลูกจ้าง โดยเฉพาะลูกจ้างต่างชาติหญิงในสายงานเลี้ยงดูคนชรา,งานแม่บ้านและงานภาคเกษตรเกือบทุกคนเสี่ยงต่อพฤติกรรมดังกล่าวของนายจ้าง **โปรดทราบ** ทั้งกฎหมายแพ่งและอาญาของอิสราเอลได้กำหนดบทลงโทษต่อนายจ้างที่มีพฤติกรรมล่วงละเมิดทางเพศและส่อเจตนาที่จะลวนลามต่อลูกจ้างหญิง ไว้อย่างชัดเจนกฎหมายให้สิทธิลูกจ้าง สามารถฟ้องร้องเรียกค่าเสียหายจากนายจ้างได้ รู้สิทธิของตน ระมัดระวังและป้องกันตัวเองย่อมไม่มีปัญหาตามมา

**อย่ากลัว**ที่จะแจ้งความและร้องเรียนกับตำรวจ ถึงแม้ว่าคุณทำงานโดยไม่มีวีซ่าทำงานถูกต้องตำรวจไม่จับกุมผู้เสีย หายที่มาร้องเรียนเกี่ยวกับนายจ้างที่มีพฤติกรรมและส่อเจตนาร้ายต่อลูกจ้าง คุณจะปลอดภัยและทั้งยังช่วยให้ผู้หญิง อีกหลายคนที่อาจตกเป็นเหยื่อของ นายจ้างคนเดียวกัน

**ขอบอก!! คุณมีทางเลือก คุณมีสิทธิและมีกฎหมายคุ้มครอง อย่านิ่งเฉย อย่าทนทำงานอยู่กับนายจ้างที่ล่วงละเมิดทางเพศต่อคุณ !!**

**הטרדה מינית (คาฟ ลาโอเวด)**

**คาฟ ลาโอเวด ช่วยคุณได้อย่างไร ?**

คาฟ ลาโอเวดเป็นองค์กรที่ไม่แสวงหาผลกำไร ช่วยเหลือคนงานทั้งชายและหญิงที่ถูกเอารัดเอาเปรียบจากนายจ้าง เราให้คำปรึกษาฟรีทางด้านกฏหมายแรงงานและรณรงค์ให้คนงานรู้สิทธิของตนเอง ในกรณีลูกจ้างหญิงหรือลูกจ้างชายถูกล่วงละเมิดทางเพศเราสามารถช่วยคนงานดังต่อไปนี้

* ช่วยติดต่อประสานงานและยื่นคำร้องเรียนกับตำรวจและ/หรือติดต่อศูนย์ช่วยเหลือผู้ถูกข่มขืนของประเทศอิสราเอล ทางศูนย์สามารถจัดหาอาสาสมัครที่จะเป็นเพื่อนและอำนวยความสะดวกตลอดการร้องเรียน
* ช่วยติดต่อประสานงานและยื่นคำร้องเรียนกับกระทรวงแรงงานเพื่อเพิกถอนใบอนุญาตจ้างงานคนต่างชาติของนายจ้าง ช่วยป้องกันผู้หญิงอีกหลายคนที่อาจตกเป็นเหยื่อของนายจ้างคนเดียวกัน
* ช่วยติดต่อประสานงานและยื่นคำร้องต่อกระทรวงมหาดไทยเพื่อขอวีซ่าพิเศษหรือในกรณี กระทรวงมหาดไทยปฏิเสธที่จะออกวีซ่าให้ เราสามารถเป็นตัวแทนยื่นคำร้องต่อศาลเพื่อขออนุมัติ ช่วยเป็นตัวแทนฟ้องร้องเรียกค่าเสียหายต่างๆตามสิทธิที่ควรได้รับตามกฎหมาย ในการยื่นคำฟ้องร้องเดียวกันเรายังสามารถช่วยเรียกร้องเงินเพิ่มเติม/เงินชดเชยได้อีก ถ้าในขณะจ้างงาน นายจ้างมิได้จ่ายค่าแรงและสวัสดิการต่างๆที่ลูกจ้างควรได้รับตามกฎหมายแรงงาน

**ติดต่อ คาฟ ลาโอเวด** เลขที่ 18 ถ. เฮิร์ซเซล, ไฮฟา โทร 052 534-9873 , 050 443-4360

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***